text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
11 Yibani ngabaxelisa mna, njengoko nam ndixelisa uKristu.+
2 Ke kaloku ndiyanincoma ngokusoloko nindikhumbula yaye nibambelele nkqi kwizithethe+ endininike zona.
3 Kodwa ndifuna nazi ukuba intloko yayo yonke indoda nguKRISTU;+ intloko yomfazi yindoda;+ intloko kaKRISTU nguThixo.+
4 Yonke indoda ethandaza okanye eprofeta ithwele into entloko ihlazisa intloko yayo;+
5 kodwa wonke umfazi othandaza okanye oprofeta+ intloko yakhe ingenasigqubuthelo uhlazisa intloko yakhe,+ kuba kufana nokuba ebengumfazi ochetywe intloko.+
6 Kuba ukuba umfazi akazigqubutheli, makachetywe; kodwa ukuba kulihlazo ukuba umfazi achetywe okanye agugulwe,+ makabe nesigqubuthelo.+
7 Indoda ayifanele ibe nesigqubuthelo entlokweni yayo, njengoko ingumfanekiso+ nozuko lukaThixo;+ kodwa umfazi uluzuko lwendoda.+
8 Kuba indoda ayiphumi mfazini, kodwa ngumfazi ophume endodeni;+
9 yaye, ngaphezu koko, akuzange kudalwe ndoda ngenxa yomfazi, kodwa umfazi ngenxa yendoda.+
10 Kungenxa yoko le nto umfazi efanele abe nomqondiso wegunya phezu kwentloko yakhe+ ngenxa yeengelosi.+
11 Ngaphandle koko, eNkosini akubikho mfazi ngaphandle kwendoda kungabikho nandoda ngaphandle komfazi.+
12 Kuba kanye njengoko umfazi ephuma endodeni,+ ngokunjalo nendoda ibakho ngomfazi;+ kodwa zonke izinto ziphuma kuThixo.+
13 Zigwebeleni ngokwenu: Kufanelekile na ukuba umfazi athandaze engenasigqubuthelo kuThixo?
14 Ayinifundisi na imvelo ngokwayo ukuthi ukuba indoda ineenwele ezinde, kulihlazo oko kuyo;
15 kodwa ukuba umfazi uneenwele ezinde, luzuko+ oko kuye? Ngenxa yokuba unikwe iinwele zakhe esikhundleni sesigqubuthelo sentloko.+
16 Noko ke, ukuba nawuphi na umntu ubonakala ephikisa+ ngenxa yelinye isiko,+ thina asinalo elinye, engenalo namabandla kaThixo.
17 Kodwa, ngoxa ndiniyala, andinincomi, ngenxa yokuba nihlangana ndawonye, kungekhona ngenxa yokulunge ngakumbi, kodwa ngenxa yokubi ngakumbi.+
18 Kuba okokuqala nje, xa nibuthelana ebandleni, ndiva ukuba kubakho ukwahlukana phakathi kwenu;+ yaye ngomlinganiselo othile ndiyakukholelwa oko.
19 Kambe ke kumele kubekho amahlelo+ phakathi kwenu, ukuze abantu abakholekileyo babonakale phakathi kwenu.+
20 Ngoko ke, xa nibuthelana ndawonye, akwenzeki ukuba nitye isidlo sangokuhlwa seNkosi.+
21 Kuba, ekusityeni kwenu, ngamnye uzithabathela kuqala esidlweni sangokuhlwa, aze omnye alambe kodwa omnye ayotywe.
22 Ngokuqinisekileyo ninazo izindlu zokutyela nokusela, akunjalo?+ Okanye nilidelile na ibandla likaThixo, nibenza babe neentloni nje abo bangenanto?+ Ndithini na kuni? Ndinincome na? Andinincomi.
23 Kuba ndakwamkela eNkosini oko ndakunikezela kuni, okokuba iNkosi uYesu ngobusuku+ eyayiza kunikelwa ngabo yathabatha isonka
24 yaye, emva kokubulela, yasiqhekeza+ yaza yathi: “Oku kuthetha umzimba wam+ ngenxa yenu. Oku kwenzeleni ukundikhumbula.”+
25 Yenza ngokunjalo nangokuphathelele indebe,+ emva kokuba ifumene isidlo sangokuhlwa, isithi: “Le ndebe ithetha umnqophiso omtsha+ ongegazi lam.+ Ngamaxesha onke enisukuba niyisela, oku kwenzeleni ukundikhumbula.”+
26 Kuba ngamaxesha onke+ enisukuba nisitya esi sonka, niyisela le ndebe, nihlala nibhengeza ukufa+ kweNkosi, ide ifike.+
27 Ngenxa yoko nabani na otya isonka okanye osela indebe yeNkosi ngokungafanelekanga uya kuba netyala+ ngokuphathelele umzimba negazi+ leNkosi.
28 Kuqala umntu makazicikide,+ aze ke asitye isonka, ayisele nendebe.
29 Kuba lowo utyayo aze asele uzityela yaye uziselela umgwebo+ ngokunxamnye naye ukuba akawuphicothi umzimba.
30 Kungenxa yoko le nto abaninzi phakathi kwenu bebuthathaka yaye beyimilwelwe, beliqela nabalele+ ekufeni.
31 Kodwa ukuba besiziphicotha oko sikuko, besingayi kugwetywa.+
32 Noko ke, xa sigwetywa,+ siyaqeqeshwa nguYehova,+ ukuze singagwetyelwa+ isohlwayo kunye nehlabathi.+
33 Ngenxa yoko, bazalwana bam, xa nithe nabuthelana ndawonye ukuba nisitye,+ lindanani.
34 Ukuba nabani na ulambile, makatye ekhaya,+ ukuze ukubuthelana kwenu ndawonye kunganiziseli ukugwetywa.+ Kodwa imibandela eseleyo ndiza kuyilungisa ndakuba ndifikile apho.
Yithumele
Yithumele
1 Korinte 11
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=46&Chapter=11&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D46%26Chapter%3D11%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Ngaba Isiprofeto SeBhayibhile Salatha Kwilizwe LakwaSirayeli?
NAMHLANJE abantu behlabathi bondele iziganeko ezenzeka eMbindi Mpuma. Ukudubula kweziqhushumbisi, ukuhlasela kwabanqolobi zizinto ezenzeka umhla nezolo. Eyona nto yenza izibilini zibe phezulu kukuba kunokusetyenziswa nezixhobo zenyukliya. Siyaqondakala isizathu sokuba abantu baxhalabe kangaka.
Ihlabathi lalithe ntsho ngenkxalabo eMbindi Mpuma ngoMeyi 1948. Ngeloo xesha, kwiminyaka engama-62 eyadlulayo, ilungelo leBritani lokongamela ilizwe elalibizwa ngokuba yiPalestina ngoko lalifikelela esiphelweni. Kunyaka ongaphambi kwalowo iZizwe Ezimanyeneyo zagunyazisa ukuba kumiselwe iLizwe lamaYuda elizimeleyo kwakuloo mhlaba wePalestina. Amazwe ama-Arabhu afunga esithi unotshe ayisayi kuze yenzeke loo nto. ILigi yama-Arabhu yalumkisa ngelithi “kwimida yelo lizwe kuya kuqhuma irhuluwa kuphalal’ igazi.
Kwakungentsimbi yesine emva kwemini ngoLwesihlanu, Meyi 14, 1948. Ixesha leBritani lokulawula lalifikelela esiphelweni. KwiMyuziyam yaseTel Aviv ibathwana labantu abangama-350 ababekho babelindele ngomdla ukufundwa kwesindululo sokumiselwa ngokusemthethweni kwelizwe lakwaSirayeli. Ukhuseleko lwalungqingqwa kusoyikiselwa ukuba iintshaba ziphazamise.
UDavid Ben-Gurion, inkokeli yeBhunga Lesizwe yakwaSirayeli, yafunda Isindululo Sokumiselwa Kwelizwe LakwaSirayeli. Inxalenye yesi sindululo yayisithi: “Thina malunga eBhunga Labantu, abameli boMbutho wamaYuda iEretz . . . ngenxa yelungelo lemveli esinalo elixhaswa yimbali nasiSigqibo seZizwe Ezimanyeneyo, simisela ukuba iLizwe lamaYuda elise-Eretz-Israel, liza kubizwa ngokuba lilizwe lakwaSirayeli.”
Ngaba Yinzaliseko Yesiprofeto SeBhayibhile?
Bambi abavangeli beecawa zamaProtestanti bakholelwa ukuba ubukho beLizwe lakwaSirayeli lale mihla kuzalisekisa isiprofeto seBhayibhile. Ngokomzekelo kwincwadi ethi Jerusalem Countdown, umfundisi uJohn Hagee uthi: “Esi siganeko sibalulekileyo sabhalwa ngumprofeti uIsaya, esithi: ‘kuya kuzalwa uhlanga ngesihlandlo esinye.’ (Funda uIsaya 66:8) . . . Yayikukuzaliseka kwesona siprofeto sibalulekileyo kule nkulungwane yamashumi amabini. Yayibubungqina obungenakuphikiswa bokuba uThixo kaSirayeli uyaphila.”
Ngaba anyanisile loo mazwi? Ngaba uIsaya 66:8 wayebhekisela kweli Lizwe lakwaSirayeli? Ngaba umhla kaMeyi 14, 1948, “yayikukuzaliseka kwesona siprofeto sibalulekileyo kule nkulungwane yamashumi amabini”? Ukuba iLizwe lakwaSirayeli liseluhlanga olukhethiweyo nguThixo, yaye usebenzisa lona ukuze azalisekise iziprofeto zeBhayibhile, loo nto imele ibangel’ umdla kubafundi beBhayibhile mbombo zone zomhlaba.
Isiprofeto sikaIsaya sithi: “Ngubani na ove into enjengale? Ngubani na obone izinto ezinjengezi? Kuya kuveliswa ilizwe ngeentlungu zokubeleka ngamini-nye na? Okanye kuya kuzalwa uhlanga ngesihlandlo esinye na? Kuba iZiyon ifikelwe yinimba yaza yazala oonyana bayo.” (Isaya 66:8) Le vesi yayiprofeta ngokuzalwa kohlanga ngokukhawuleza ngokungathi kungemini enye. Kodwa ngubani owayeza kubangela loo nto? Ivesi elandelayo isithela thsuphe: “‘Mna ke, ndiya kubangela ukutyhoboza na ndize ndingabangeli kuzalwe?’ utsho uYehova. ‘Okanye ndibangela kuzalwe na ndize okunene ndivale?’ utsho uThixo wakho.” UYehova uThixo uyenza icace mhlophe into yokuba ukuzalwa kohlanga kwakuya kubangelwa nguye.
Ilizwe lakwaSirayeli lale mihla lilawulwa ngedemocrasi engenanto yakwenza noThixo weBhayibhile. Ngaba ngowe-1948 amaSirayeli amphakamisa uYehova uThixo? Awazange amphakamise. Alizange likhankanywe nokukhankanywa igama likaThixo okanye “uThixo” kweso sindululo. Incwadi ethi Great Moments in Jewish History ithi: “Kwade kwangentsimbi yoku-1 emva kwemini xa iBhunga Lesizwe lalidibene, amalungu alo engavumelani ngendlela emasibhalwe ngayo. . . . Amanye amaYuda ayefuna kuqukwe ibinzana elithi ‘uThixo kaSirayeli.’ Abanye abantu balikhaba ngawo omane elo binzana. UBen-Gurion wayekelela wavuma ukuba kubhalwe igama elithi ‘Uliwa’ kunelithi ‘Thixo.’”
ILizwe lakwaSirayeli kude kube namhla oku liphakamisa isigqibo seZizwe Ezimanyeneyo noko likubiza ngokuba lilungelo lamaYuda lemveli nelixhaswa yimbali. Ngaba kusengqiqweni ukulindela ukuba uThixo weBhayibhile azalisekise esona siprofeto sibalulekileyo kule nkulungwane yamashumi amabini sabantu abangafuniyo ukumzukisa?
Liyinyani Kangakanani Eli bango Lanamhlanje LamaSirayeli?
Isimo sengqondo samaSirayeli anamhlanje sahluke gqitha kweso samaSirayeli awayephila ngowama-537 B.C.E. Ngelo xesha ilizwe lakwaSirayeli ‘lalizalwa ngokutsha’ ngokungathi kungemini enye ekubeni lalitshatyalaliswe ngamaBhabhiloni iminyaka engama-70 ngaphambili. Ngeloo xesha uIsaya 66:8 wazaliseka xa amaPersi oyisa amaBhabhiloni waze uKoreshi oMkhulu, wayalela ukuba amaYuda abuyele elizweni lawo.—Ezra 1:2.
UKumkani wasePersi uKoreshi waqonda ukuba amaYuda ayekhululwe nguYehova ngowama-537 B.C.E. yaye abantu ababuyela eYerusalem babuyela ukuze bakhe itempile yaseYerusalem baze banqule uYehova uThixo. USirayeli wanamhlanje akazange atsho nanini na ukuba ufuna ukwenza ezo zinto.
Ngaba Useluhlanga Olukhethwe NguThixo?
Uhlanga lukaSirayeli lwaphulukana nelungelo lokuba ngabantu abakhethwe nguThixo ngowama-33 C.E. ngenxa yokuba aluzange lumamkele uNyana kaYehova owayenguMesiya. UMesiya wathi: “Yerusalem, Yerusalem, mbulali wabaprofeti nomxulubi wabo bathunyelwa kuyo. . . Khangelani! Indlu yenu ishiyelwa kuni.” (Mateyu 23:37, 38) Izinto ezazithethwe nguYesu zenzeka ngowama-70 C.E. xa imikhosi yaseRoma yatshabalalisa iYerusalem, itempile kunye nababingeleli. Kodwa ke kwakuza kwenzeka ntoni kwinjongo kaThixo yokuba ‘nenqobo kwizizwana zonke,. . . nobukumkani bababingeleli nohlanga olungcwele?’—Eksodus 19:5, 6.
Umpostile uPetros owayengumYuda wawuphendula loo mbuzo kwileta awayibhalela amaKristu awayengumxube weeNtlanga kwakunye namaYuda. Wathi: “Nisisizwe esinyuliweyo, ububingeleli basebukhosini, uhlanga olungcwele, isizwana esisesakhe ngokukhethekileyo, . . kuba nanikhe anabi sisizwana, kodwa ngoku nisisizwana sikaThixo; naningenzelwanga nceba, kodwa ngoku nenzelwe inceba.”—1 Petros 2:7-10.
Ngaloo ndlela amaKristu akhethwe ngomoya oyingcwele ngawohlanga lokomoya yaye akakhethwa ngenxa yokuzalwa okanye indawo ahlala kuyo. Umpostile uPawulos wayichaza kanje le nto: “Ukwaluka nokungaluki akubalulekanga, kodwa into ebalulekileyo kukuba sisidalwa esitsha. Ngamana bangaba noxolo nenceba bonke abo bahamba ngalo mgaqo, oko kukuthi, uSirayeli kaThixo.”—Galati 6:15, 16.
Ngoxa ilizwe lakwaSirayeli namhlanje lisamkela njengommi nabani na ongumYuda ngokuzalwa okanye ongumngeni kubo, umntu uba yinxalenye yohlanga olubizwa ngokuba ‘nguSirayeli kaThixo’ eBhayibhileni kuphela xa ‘ethobela yaye efefwe ngegazi likaYesu Kristu.’ (1 Petros 1:1, 2) Xa wayethetha ngamalungu oSirayeli kaThixo okanye amaYuda okomoya, uPawulos wathi: “UmYuda akanguye ngokwangaphandle, nolwaluko asilulo olwangaphandle enyameni. Kodwa umYuda unguye ngaphakathi, nolwaluko lwakhe lolo lwentliziyo ngawo umoya, kungekhona ngengqokelela yemithetho ebhaliweyo. Indumiso yalowo ivela, kungekhona ebantwini, kodwa kuThixo.”—Roma 2:28, 29.
Le vesi isenza siqonde amazwi awathethwa nguPawulos. Kwileta awayibhalela abaseRoma, uPawulos wacacisa ukuba amaYuda awayengengomakholwa ayefana namasebe omthi womnquma wokomfuziselo owathenwayo ukuze kufakwe “amasebe” omnquma ‘wasendle’ aziiNtlanga. (Roma 11:17-21) Waqukumbela umzekeliso wakhe ngokuthi: “Ziye zenziwa buthuntu ngokuyinxenye iingqiqo zikaSirayeli de kungene inani elipheleleyo labantu beentlanga, yaye ngolu hlobo wonke uSirayeli uya kusindiswa.” (Roma 11:25, 26) Ngaba uPawulos wayeprofeta ngokuba igquba lamaYuda laliza kuguqukela kubuKristu ngomzuzu wokugqibela? Ayikenzeki loo nto.
UPawulos wayebhekisela kuSirayeli wokomoya okanye kumaKristu akhethwe ngomoya oyingcwele xa wayesithi “wonke uSirayeli.” Wayesithi ukungamkeli kwamaYuda uMesiya kwakungazukuyiphazamisa injongo kaYehova yokuba ‘nomthi womnquma’ wokomfuziselo onamasebe anesiqhamo. Oku kuvisisana kakuhle nomzekeliso kaYesu apho athi yena wayengumdiliya yaye wayewasusa kuye amasebe angavelisi siqhamo. UYesu wathi: “Mna ndingumdiliya wenyaniso, yaye uBawo ngumlimi. Onke amasebe akum angathwali siqhamo uyawasusa, yaye onke lawo athwala isiqhamo uyawathena, ukuze athwale isiqhamo esingakumbi.”—Yohane 15:1, 2.
IBhayibhile ayizange iprofete ngokusekwa kwelizwe lakwaSirayeli lanamhlanje kodwa yaprofeta ngokusekwa koSirayeli wokomoya. Ukuba uyalwazi uze unxulumane nolo hlanga lokomoya namhlanje, uya kufumana iintsikelelo zikanaphakade.—Genesis 22:15-18; Galati 3:8, 9.

robotstxt: allowed

filter: keep


text:
UVUKANI! JUNI 2013
Ngaba Sithenga Kakhulu?
kula manqaku uza kufunda ngendlela ukuthenga kakhulu okukuchana ngayo kunye nendlela yokuwuyeka lo mkhwa.
Okwenzeka Ehlabathini
Izinto ekuthethwa ngazo: ingozi yedizili kunye namachiza omgunyathi asasazwa eAfrika naseAsia.
Indlela Yokuyeka Ukuqumbelana
Yenzeka njani into yokuba ezinye izibini zide zingathethisani?
USathana
Ngaba uSathana ngumntu wokwene okanye yingcinga nje embi?
Kutheni Sithenga?
Kutheni abantu abaninzi bethenga izinto abangazidingiyo? Ungazikhusela njani ukuze ungabi lixhoba lezentengiso
Indlela Yokuphepha Ukusafaza Imali
Funda ngamacebiso amathandathu anokukuneda ukuze ungayisafazi imali.
Ukutyelela EPanama
Eli lizwe lidume kakhulu ngePanama Canal. Funda okungakumbi ngalo kunye nangabantu abahlala kulo.
Isifungo Senkohlakalo Egameni LikaThixo?
Abantu baseSpain baye benza isisongelo senkohlakalo sokubulala abantu baze bathi bathunywa nguThixo. Ngaba nyhani simele simbeke ityala?
Iphiko Lomnenga Onelunda
Funda ngendlela lo mnenga owenziwe ngayo noko sikufundayo kumzimba wawo ukuze siphucule obethu ubomi.
Izinto Ezingakumbi Ezifumaneka Kwi-intanethi
Ngaba Ndisoloko Ndicinga Ngendlela Endikhangeleka Ngayo?
Ukuba unengxaki nomzimba wakho, ungayilungisa njani?
Umfazi KaLote Waba Yintsika Yetyuwa
Funda Le ngxelo yeBhayibhile uze ugqibezele umfanekiso. Ufunda ntoni kumfazi kaLote?


text:
AmaNgqina KaYehova Afumana Imbasa Ngenxa Yokukhusela Indalo
Lo ngunyaka wesixhenxe, izakhiwo ekuprintelwa kuzo ngamaNgqina kaYehova eMexico zifumana imbasa yeClean Enterprise.
NgoSeptemba 26, 2012, urhulumente waseMexico uye wanika amaNgqina kaYehova imbasa ngenxa yokuba “ezinikele ekukhuseleni indalo.”
Le nkqubo yeClean Enterprise inceda imizi-mveliso ukuze ikwazi ukukhusela indalo. AmaNgqina kaYehova abandakanyeka nyaka ngamnye, nangona wona engenzi mali ngezinto azivelisayo. Isithethi sezakhiwo eziprintayo eMexico sathi: “Ukuze ufumane le mbasa yeClean Enterprise kufuneka sichaze ukuba siyayilandela imithetho yokhuseleko lwendalo kwezi nkalo zisixhenxe: umoya, amanzi, inkunkuma, izinto ezilahlwayo eziyingozi, ukhuseleko, umbane, kunye nokufundisa abanye ngendalo. Akunyanzelekanga ukuba imizi-mveliso ingenelele kule nkqubo. Sibandakanyeka ngokuzithandela.”
AmaNgqina kaYehova asehlabathini lonke, enza konke okusemandleni awo ukukhusela indalo.


text:
Isifundo 8
Kutheni UThixo Evumela Ubungendawo Nokubandezeleka?
1. Baqala njani ubungendawo?
Ubungendawo baqala emhlabeni xa uSathana waxoka okokuqala. Ekuqaleni, uSathana wayeyingelosi efezekileyo, kodwa ‘akazange eme enyanisweni.’ (Yohane 8:44) Wanqwenela ukunqulwa, nto leyo eyayifanele yenziwe kuThixo kuphela. USathana waxokisa umfazi wokuqala, uEva, waza wamphembelela ukuba athobele yena kunokuba athobele uThixo. NjengoEva, noAdam akazange amthobele uThixo. Isigqibo sika-Adam sabangela ukuba kubekho intlungu nokufa.—Funda iGenesis 3:1-6, 19.
Xa uSathana waxelela uEva ukuba angamthobeli uThixo, wayeqalisa ukuvukela ulongamo lukaThixo, okanye isigxina sakhe njengOyena Uphakamileyo. Inkoliso yabantu iye yathelela uSathana ekungamthobelini uThixo njengoMlawuli. Ngenxa yoko, uSathana uye waba ‘ngumlawuli wehlabathi.’—Funda uYohane 14:30; 1 Yohane 5:19.
2. Ngaba kwakukho into ephosakeleyo ngendalo kaThixo?
Yonke imisebenzi kaThixo igqibelele. Abantu neengelosi ezadalwa nguThixo zazikwazi ukumthobela ngokupheleleyo. (Duteronomi 32:4, 5) UThixo wasidala sanenkululeko yokuzikhethela phakathi kokulungileyo nokubi. Loo nkululeko isinika ithuba lokubonisa uThixo ukuba siyamthanda.—Funda uYakobi 1:13-15; 1 Yohane 5:3.
3. Kutheni uThixo evumele ukubandezeleka kude kube ngoku?
UYehova uye wavumela imvukelo kulongamo lwakhe kangangexesha elithile. Ngoba? Ukuze kubonakale ukuba akakho omnye umlawuli onokulawula ngokuphumelelayo ngaphandle kwakhe. (INtshumayeli 7:29; 8:9) Emva kweminyaka engama-6 000 yembali yoluntu, ubungqina buzicacele. Abalawuli abangabantu abakwazanga ukuphelisa iimfazwe, ulwaphulo-mthetho, ukungabikho kokusesikweni okanye izifo.—Funda uYeremiya 10:23; Roma 9:17.
Ngokungafaniyo nabalawuli abangabantu, ulawulo lukaThixo lunceda abaluthobelayo. (Isaya 48:17, 18) Kungekudala, uYehova uza kuphelisa bonke oorhulumente babantu. Ngabantu abakhetha ukulawulwa nguThixo kuphela abaza kuhlala emhlabeni.—Isaya 11:9.—Funda uDaniyeli 2:44.
4. Umonde kaThixo usinika ithuba lokwenza ntoni?
USathana wathi akukho mntu unokukhonza uYehova kuba emthanda. Ngaba akungethandi ukumngqina elixoki? Unako! Umonde kaThixo usinika ithuba lokubonisa ukuba sifuna ukulawulwa nguThixo okanye ngumntu. Oko sikubonisa kwindlela esiphila ngayo.—Funda uYobhi 1:8-12; IMizekeliso 27:11.
5. Sinokumkhetha njani uThixo njengoMlawuli wethu?
Sinokukhetha ukulawulwa nguThixo ngokumnqula ngenyaniso esekelwe kwiLizwi lakhe, iBhayibhile. (Yohane 4:23) Sinokumchasa uSathana ngokungabi nanxaxheba kwezopolitiko nakwiimfazwe, njengoko uYesu wenzayo.—Funda uYohane 17:14.
USathana usebenzisa amandla akhe ukuze akhuthaze ukuziphatha okubi okwenzakalisayo. Xa siyiphepha loo ndlela yokuziphatha, abanye abahlobo nezalamane zethu zisenokusigculela okanye zisichase. (1 Petros 4:3, 4) Ngoko kufuneka sikhethe. Ngaba siza kunxulumana nabantu abathanda uThixo? Ngaba siza kuyithobela imithetho yakhe yobulumko asinike kuba esithanda? Ukuba senjenjalo, siya kubonisa ukuba uSathana wayexoka xa wayesithi akakho umntu onokumkhonza uThixo xa kunzima.—Funda eyoku-1 yabaseKorinte 6:9, 10; 15:33.
Indlela uThixo abathanda ngayo abantu isiqinisekisa ukuba ubungendawo nokubandezeleka kuza kuphela. Abo babonisa ukuba bayakukholelwa oku baya kunandipha ubomi emhlabeni ngonaphakade.—Funda uYohane 3:16.
Funda Okungakumbi
Kutheni UThixo Evumela Ukubandezeleka?
Abantu abaninzi bacing’ ukuba kufanele kutyholwe uThixo ngako konke ukubandezeleka okusemhlabeni. Uthini wena? Funda ukuba uThixo uthi ziyintoni izizathu ezibangela ukuba avumele ukubandezeleka.